Ir-Regolament tal-Kummissijoni
(KE) Nru 1636/1999
tas-26 ta' Lulju 1999 dwar l-awtorizzazzjoni ta' l-użu ta' addittivi ġodda fl-għalf
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta' Novembru 1970 dwar addittivi f'għalf(1), kif l-aħħar emendat bir-Regolament tal-Kummissjoni (KE) Nru 1411/1999(2), u b'mod partikulari l-Artikolu 9j u l-Artikolu 3 tiegħu,
(1) Billi d-Direttiva 70/524/KEE tipprovdi li addittivi ġodda jew użu ta' addittivi jistgħu ikunu awtorizzati, filwaqt li jingħata każ ta' l-iżviluppi fit-tagħrif xjentifiku u tekniku;
(2) (2)Billi d-Direttiva tal-Kunsill 93/113/KE ta' l-14 ta' Diċembru 1993 dwar l-użu u s-suq ta' enżimi, mikro-organiżmi u l-preparazzjonijiet tagħhom f'għalf għall-annimali(3), kif l-aħħar emendat bid-Direttiva 97/40/KE(4), permezz ta' deroga mid-Direttiva 70/524/KEE, awtorizzat Stati Membri sabiex jippermettu proviżorjament l-użu u s-suq ta' enżimi, mikro-organiżmi u l-preparazzjonijiet tagħhom;
(3) Billi awtorizazzjoni proviżorja ta' addittivi ġodda jew użu ta' addittivi tista' tingħata jekk, fil-livell permess f'għalf, ma jaffettwawx b'mod ħażin is-saħħa tal-bniedem jew ta' l-annimali jew l-ambjent, lanqas ma jagħmlu ħsara lill-konsumatur billi jbiddlu l-karatteristiċi ta' prodott mill-bhejjem, jekk il-preżenza tagħhom f'għalf tista' tkun ikkontrollata, u tkun tagħmel sens li wieħed jassumi, minħabba r-riżultati disponibbli, li jkollhom effett favorevoli fuq il-karatteristiċi ta' dawk l-affarijiet ta' l-ikel jew fuq produzzjoni tal-bhejjem meta nkorporati f'tali affarijiet ta' l-ikel;
(4) Billi d-dispożizzjonijiet tad-Direttiva tal-Kunsill 89/391/KEE tat-12 ta' Ġunju 1989(5) dwar l-introduzzjoni ta' miżuri sabiex iħeġġu titjib fis-sigurtà u saħħa tal-ħaddiema fuq ix-xogħol u d-direttivi ndividwali rilevanti tagħha, b'mod partikolari d-Direttiva tal-Kunsill 90/679/KEE tas-26 ta' Novembru 1990 dwar il-protezzjoni ta' ħaddiema minn riskji li għandhom x'jaqsmu ma' espożizzjoni għal aġenti bijoloġiċi fuq ix-xogħol(6), kif emendata bir-Regolament 97/65/KE(7), jkunu kompletament applikabbli għall-użu u manipulazzjoni minn ħaddiema ta' l-addittivi f'affarijiet ta' l-ikel;
(5) Billi l-eżami tal-inkartamenti, mogħtija mill-Istati Membri bi qbil ma' l-Artikolu 3 tad-Direttiva 93/113/KE, tindika li ċertu numru ta' preparazzjonijiet li jappartjenu għall-gruppi ta' enżimi u mikro-organiżmi tista' tkun awtorizzata proviżorjament;
(6) Billi l-Kumitat Xjentifiku għal Għalf għall-annimali ta opinjoni favorevoli f'dak li għandu x'jaqsam man-nuqqas ta' ħsara ta' dawn il-preparamenti;
(7) Billi l-miżuri li għalihom hemm provdut f'dan ir-Regolament huma skond l-opinjoni tal-Kumitati Permanenti dwar Għalf,
ADOTTAT DAN IR-REGOLAMENT:
Artikolu 1
Il-preparamenti li jappartjenu għall-grupp "Enżimi" elenkati fl-L-Anness I għar-Regolament preżenti jistgħu jkunu awtorizzati skond id-Direttiva 70/524/KEE bħala addittivi f'għalf għall-annimali skond il-kondizzjonijiet preskritti fl-Anness imsemmi.
Artikolu 2
Il-preparamenti li jappartjenu għall-grupp "Mikro-organiżmi" mniżżla fl-Anness II għar-Regolament preżenti jistgħu jkunu awtorizzati skond id-Direttiva 70/524/KEE bħala addittiv f'għalf għall-annimali skond il-kondizzjonijiet preskritti fl-Anness imsemmi..
Artikolu 3
Dan ir-Regolament għandu jidħol fis-seħħ dakinhar li jkun ippubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fis-26 ta' Lulju 1999.